《齐天乐 题竹君六姨母桐阴抚琴图》
清代·左锡璇

一痕月色迷人影，亭亭碧阴深处。轻扫苍苔，闲调珠柱，消受园处佳趣。

孤怀谁语。算修竹高梧，自成俦侣。处下风清，此中未许俗尘去。

流光回首如梦，叹程门雪拥，瑶轸凄楚。病叶惊秋，枯柯耐冷，空剩哀弦几缕。

离愁莫诉。且剪烛琴窗，玉徵低抚。一曲清商，碧云晴破曙。

作者简介：左锡璇，字芙江，阳湖人。宛平道光丁未进士、延建邵道、谥文节袁绩懋继室。有《碧梧红蕉馆诗》。